

**PROFFIL RÔL COMISIYNYDD YR HEDDLU A THROSEDDU**



**PROFFIL RÔL**

|  |  |
| --- | --- |
|  |  |
| **Teitl y Rôl:** | Uwch-swyddog Polisi (Cyfiawnder Troseddol) |
| **Gradd:** | PO3 |
| **Yn atebol i:** | Arweinydd Strategol – Cyfiawnder Troseddol |
| **Yn gyfrifol am:** | Swyddogion Polisi a Chymorth Prosiect a Pholisi (Cyfiawnder Troseddol) |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | Rhagfyr 2022 |

**MAE HON YN SWYDD SY'N WLEIDYDDOL GYFYNGEDIG**

|  |  |
| --- | --- |
| **Diben y Rôl:**  Bydd yr Uwch-swyddog Polisi, a fydd yn adrodd i'r Arweinydd Strategol, yn gyfrifol am reoli ac arwain y Polisi Cyfiawnder Troseddol ac yn cefnogi Swyddogion o ddydd i ddydd, gan ddirprwyo ar ran yr Arweinydd Strategol yn ôl yr angen.  Bydd deiliad y swydd yn gyfrifol am oruchwylio gweithgareddau lleol a chraffu arnynt, arwain a chefnogi'r gwaith o ddatblygu polisïau a'u rhoi ar waith, a chyflawni'r canlyniadau a nodir yng Nghynllun yr Heddlu a Throseddu De Cymru.  Mae nodi cyfleoedd rhagweithiol i greu partneriaethau a chynnal cysylltiadau cadarn o fewn Heddlu De Cymru ac ar y cyd â sefydliadau cyhoeddus a sefydliadau anllywodraethol yn rhan annatod o'r rôl hon. Bydd disgwyl i chi chwilio am gyfleoedd i feithrin a datblygu dulliau sy'n seiliedig ar dystiolaeth ymhellach er mwyn cyflawni blaenoriaethau Cynllun yr Heddlu a Throseddu, y cynllun cyflawni Cyfiawnder Troseddol, glasbrintiau llywodraeth ar y cyd a'r strategaeth Rheoli Integredig Troseddwyr. Er y bydd deiliad y swydd yn aelod o'r tîm Cyfiawnder Troseddol, bydd disgwyl iddo hefyd weithio'n agos gyda meysydd portffolio eraill i sicrhau'r canlyniadau gorau posibl.  Bydd yr Uwch-swyddog Polisi yn gweithio ym mhob rhan o'r heddlu yn ôl y gofyn i ddatblygu a chynnal cydberthnasau cadarn â phartneriaid er mwyn sicrhau dulliau mwy effeithiol a chydweithredol o weithio a nodi arferion gorau. Mae hon yn swydd allweddol sy'n gofyn am unigolyn dynamig o safon uchel sydd â sgiliau arwain cadarn, sy'n ymddwyn yn broffesiynol ac mewn ffordd ragweithiol a gwydn, ac sydd â dealltwriaeth o'r dirwedd partneriaethau ledled De Cymru. Bydd yr unigolyn hefyd yn awyddus i wneud gwahaniaeth ynghyd â meddu ar sgiliau cyfathrebu a threfnu er mwyn gwireddu’r weledigaeth honno.  Bydd cyfrifoldebau yn cynnwys mynychu cyfarfodydd perthnasol ledled ardal yr heddlu, paratoi adroddiadau uchafbwyntiau a pherfformiad penodol a bydd yn gyfrifol am gefnogi tîm y Comisiynydd a phartneriaid i sicrhau System Cyfiawnder Troseddol effeithiol ac effeithlon. | |
| **Prif Gyfrifoldebau** | **Cyngor ac Arweiniad** |
| * Rhoi cyngor ac arweiniad arbenigol ar faterion nad ydynt yn codi'n rheolaidd, a materion cymhleth wedi'u huwchgyfeirio sy'n ymwneud â'r maes gwaith * Derbyn ac ymateb i ymholiadau gan gwsmeriaid, gan gynnwys ymholiadau cymhleth ac wedi'u huwchgyfeirio * Dadansoddi a chyflwyno gwybodaeth reoli i uwch-reolwyr a thîm y Comisiynydd * Meddwl am syniadau gwreiddiol ac atebion arloesol drwy ddarparu gwybodaeth a chyngor arbenigol * Darparu cymorth ac arweiniad i'r tîm Cyfiawnder Troseddol a meithrin cysylltiadau cryf a chynaliadwy ag asiantaethau partner er mwyn helpu i gyflawni Cynllun yr Heddlu a Throseddu * Cyflwyno adroddiadau clir a chywir ar weithgarwch partneriaeth er mwyn sicrhau penderfyniadau effeithiol a chydymffurfiaeth â chanllawiau deddfwriaethol cyfredol * Arwain gwaith gyda phartneriaid i ddatrys problemau cymhleth, gan gyfeirio unrhyw broblemau difrifol at uwch-gydweithwyr * Cynnig adborth a chyngor er mwyn annog arfer gorau ac adnabod unrhyw anghenion dysgu, datblygu polisi neu hyfforddiant posibl i’w hystyried gan yr heddlu ac asiantaethau eraill. |
| **Gwella Busnes** |
| * Nodi, cynnig a gweithredu datblygiadau a gwelliannau yn y maes, yr uned neu'r prosiect er budd y tîm a chwsmeriaid * Cael y wybodaeth ddiweddaraf am arferion gorau, tueddiadau, newidiadau a datblygiadau mewn meysydd adrannau gan gynnwys mentrau / deddfwriaeth y Weinyddiaeth Gyfiawnder a chynghori uwch-swyddogion ar eu goblygiadau * Herio a chefnogi'r tîm arwain, gan weithredu fel sbardun ar gyfer newid a gwelliannau wrth gyflawni blaenoriaethau cynllun yr heddlu a throseddu * Dirprwyo ar ran yr arweinydd strategol yn y broses o fonitro cyfraniad y Comisiynydd at gyflawni rhaglenni cyfiawnder troseddol drwy gynrychiolaeth mewn fforymau partneriaeth, craffu ar berfformiad a sicrhau y caiff y gyllideb, y mae'r Comisiynydd yn gwneud cyfraniad sylweddol ati, ei gwario'n effeithiol * Helpu gyda phrosesau llywodraethu a chraffu o fewn timau Cyfiawnder Troseddol a Sicrwydd Busnes y Comisiynydd |
| **Datblygu Partneriaethau** |
| * Nodi cyfleoedd rhagweithiol i greu partneriaethau, gyda'r nod o gyflawni blaenoriaethau Cynllun Heddlu a Throseddu De Cymru, glasbrint trawslywodraethol a chynllun cyflawni Cyfiawnder Troseddol De Cymru. * Cydlynu'r gwaith o gyflawni rhaglenni a pholisïau ar y cyd, sy'n hyrwyddo blaenoriaethau'r Cynllun a, gan ddefnyddio'r dystiolaeth orau sydd ar gael, sicrhau bod cyllid partneriaethau'n cael ei ddefnyddio i fynd i'r afael ag anghenion a meysydd cyffredin sy'n peri pryder. * Gweithio mewn cydweithrediad â phartneriaid er mwyn cyflawni gwelliannau mewn perfformiad ar draws y System Cyfiawnder Troseddol drwy ddatblygu prosesau craffu, sicrwydd ansawdd a mesurau perfformiad. |
| **Trefnu/Cynllunio** |
| * Cynllunio, trefnu a rheoli'r gwaith o gyflwyno'r gwasanaeth gweithredol er mwyn cyflawni'r safonau sefydledig * Gweithio gyda chwsmeriaid i nodi a datrys unrhyw broblemau neu ymholiadau mewn perthynas â darparu'r gwasanaeth * Nodi a cheisio cymeradwyaeth ar gyfer adnoddau addas a'u dosbarthu er mwyn i'r adran gyflawni ei hamcanion gwasanaeth * Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth * Cyfrannu at y gwaith o ddatblygu, hyrwyddo a rhoi polisïau'r adran a strategaethau'r gwasanaeth ar waith * Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth * Trefnu a rheoli'r broses o gyflwyno'r maes pwnc neu brosiectau o ddydd i ddydd, gan gynnwys paratoi a chynllunio adnoddau |
| **Rheoli Pobl** |
| * Cynghori, cymell a rheoli perfformiad timau * Nodi ac uwchgyfeirio'r angen i ddyrannu / pennu tasgau / cydlynu'r gwaith i aelodau eraill o'r tîm yn eu maes pwnc / prosiect arbenigol. * Cynorthwyo'r tîm i baratoi a defnyddio cyfarpar a thechnegau a chynghori ar unrhyw agweddau penodol ar waith yn eich maes eich hun * Monitro a dyrannu llwyth gwaith o fewn y tîm * Hyfforddi a mentora aelodau eraill o'r tîm |
| **Polisïau a Strategaethau** |
| * Monitro'r broses o roi polisi ar waith ac adrodd arni er mwyn sicrhau cydymffurfiaeth a nodi materion/problemau. * Rhoi cyngor ar ddatblygu polisïau, strategaethau a chydberthnasau er mwyn helpu i gyflawni blaenoriaethau Cynllun Heddlu a Throseddu De Cymru * Rhannu perchnogaeth ar y cyd o'r holl flaenoriaethau, polisïau a chynlluniau yn swyddfa Comisiynydd yr Heddlu a Throseddu De Cymru * Helpu gydag ymgynghoriadau o fewn y maes pwnc |
| **Rheoli Prosiect** |
| * Trefnu a rheoli'r broses o gyflwyno'r maes pwnc neu'r prosiectau o ddydd i ddydd, gan gynnwys cynllunio a defnyddio adnoddau |
| **Rheoli Risgiau a Chydymffurfiaeth Gyfreithiol** |
| * Nodi risgiau yn eich cylch gwaith eich hun, lliniaru risgiau a rhoi gwybod i eraill am risgiau * Rheoli amserlenni rheoli risgiau er mwyn sicrhau bod yr Adran/Uned Reoli Sylfaenol yn bodloni ei rhwymedigaeth o ran Iechyd a Diogelwch ac uwchgyfeirio problemau difrifol * Monitro a sicrhau cydymffurfiaeth â'r holl reoliadau a chanllawiau polisi * Uwchgyfeirio problemau mawr |
| **Gwasanaeth Cwsmeriaid a Chynrychiolaeth**   * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu (MOPI) * Rhoi llais i'r Trydydd Sector yn swyddfa Comisiynydd yr Heddlu a Throseddu De Cymru drwy wrando ar ei anghenion, nodi cyfleoedd i gydweithio, rhoi cymorth, cyfarwyddyd ac arweiniad o safon a hyrwyddo diwylliant cadarn o weithio mewn partneriaeth. * Datblygu, creu a rheoli cydberthnasau effeithiol â phartneriaid cyfiawnder troseddol a phartneriaid perthnasol eraill ym mhob rhan o'r Heddlu |
| Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |

|  |  |
| --- | --- |
| **Cymwysterau** | **Hanfodol**   * Yn gymwys i NVQ Lefel IV / lefel gradd, bod yn gweithio tuag at y lefel honno neu'n gallu dangos profiad cyflogaeth ar lefel gyfatebol |
| **Sgiliau** | **Hanfodol**   * Profiad o weithio mewn amgylchedd datblygu polisi * Rhaid meddu ar sgiliau cyfrifiadurol a bod yn hyddysg mewn rhaglenni Microsoft * Rhaid gallu dangos tystiolaeth o allu i ymchwilio, llunio dogfennau trafod a phennu polisïau. * Rhaid gallu datblygu, gweithredu a monitro polisïau a gweithdrefnau a dangos ymrwymiad i arferion gorau a chynnal safonau ansawdd. * Rhaid meddu ar sgiliau cyfathrebu llafar ac ysgrifenedig rhagorol gan gynnwys sgiliau ysgrifennu adroddiadau. * Sgiliau dadansoddi gwych gyda'r gallu i ddadansoddi a chyflwyno gwybodaeth mewn ffordd glir a dealladwy * Rhaid meddu ar sgiliau dylanwadu cryf a'r gallu i weithio'n dda gydag eraill er mwyn sicrhau canlyniadau cadarnhaol. * Rhaid meddu ar brofiad o gynghori rheolwyr mewn perthynas â materion proffil uchel yn ymwneud â pholisi, perfformiad a sicrwydd ansawdd. * Rhaid dangos gallu i ddeall materion cymhleth, asesu ffeithiau a'u crynhoi a'u cwtogi i'w helfennau hanfodol * Rhaid dangos creadigrwydd ac arloesedd wrth ymateb i broblemau a hyblygrwydd wrth ystyried y camau i'w cymryd * Rhaid meddu ar sgiliau blaenoriaethu da, h.y. gallu rheoli sawl prosiect ar yr un pryd a gwneud y defnydd gorau o adnoddau i gyflawni atebion cadarnhaol.   **Dymunol**   * Cymraeg Iaith Lefel 2 - Yn gallu deall hanfod sgwrs Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu trosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg. * Ymrwymiad clir i egwyddorion Cydraddoldeb, Amrywiaeth a Chynhwysiant fel edefyn aur ar draws yr holl feysydd gwaith. |
| **Gwybodaeth** | **Hanfodol**   * Dealltwriaeth dda o brosesau datblygu polisïau Llywodraeth y DU a Llywodraeth Cymru ym maes plismona a chyfiawnder troseddol, a diddordeb clir yn y prosesau hynny * Ymwybyddiaeth wleidyddol a dealltwriaeth o'r tirlun gwleidyddol y mae Comisiynwyr yr Heddlu a Throseddu yn gweithredu o'i fewn * Dylai ddangos ymwybyddiaeth strategol a gwybodaeth/dealltwriaeth ymarferol o'r cydberthnasau rhwng asiantaethau sy'n rhan o'r system cyfiawnder troseddol a Sefydliadau Anllywodraethol a phartneriaid cysylltiedig * Gwybodaeth fanwl am ganllawiau, prosesau, gweithdrefnau a systemau'r gwasanaeth o fewn y maes gweithredu. * Rhaid gallu dangos cymhwysedd / profiad yn y meysydd canlynol:   - Rheoli Prosiectau  - Y dirwedd partneriaethau ledled De Cymru  - Craffu a Sicrwydd Ansawdd |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt  Sicrhau bod pob aelod o’r staff yn deall disgwyliadau, anghenion a phryderon cymunedau gwahanol, ac yn ceisio mynd i'r afael â nhw  Ennyn hyder y cyhoedd drwy ymgysylltu'n weithredol â chymunedau, partneriaid a rhanddeiliaid gwahanol  Nodi'r ffordd orau o ddarparu gwasanaethau i gymunedau gwahanol  Deall safbwyntiau a blaenoriaethau partneriaid a chydweithio â nhw i ddarparu'r gwasanaeth cyffredinol gorau posibl i'r cyhoedd, gan ennyn hyder y cyhoedd  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Gweithredu ar eich menter eich hun i fynd i'r afael â materion, gan ddangos egni a phenderfyniad i wneud pethau.  Cymryd perchenogaeth dros ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn heriol  Cynnal safonau proffesiynol, bod yn esiampl i eraill a herio ymddygiad amhroffesiynol neu wahaniaethol  Bod yn ddigyffro ac yn broffesiynol dan bwysau, gan leddfu gwrthdaro a bod yn barod i wneud penderfyniadau amhoblogaidd neu gymryd rheolaeth pan fo angen  **Arwain Newid**  Ysbrydoli pobl i gyflawni nodau heriol, gan gynnal momentwm ar gyfer newid.  Rhoi cyfarwyddiadau a nodi disgwyliadau yn glir  Siarad yn gadarnhaol am blismona, gan ennyn brwdfrydedd ac ymroddiad  Cymell staff drwy roi canmoliaeth wirioneddol, gan dynnu sylw at lwyddiant a chydnabod perfformiad da  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Buddsoddi amser i ddatblygu pobl drwy eu hyfforddi a'u mentora, gan gynnig cyfleoedd datblygiadol i staff a'u hannog i dderbyn cyfrifoldebau newydd  **Arwain Pobl**  Ysbrydoli aelodau o'r tîm i gyflawni nodau heriol, gan roi cyfarwyddiadau a datgan disgwyliadau'n glir  Cydnabod cyflawniadau unigolion a thimau drwy dynnu sylw at waith da a'i wobrwyo  Cydnabod pan fydd pobl yn colli'r awydd i weithio, a rhoi hwb a chefnogaeth pan fydd hynny'n digwydd  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Hyfforddi a rhoi arweiniad i aelodau'r tîm, gan nodi meysydd i'w datblygu a mynd i'r afael â nhw  **Rheoli Perfformiad**  Troi strategaeth yn gynlluniau ac yn gamau gweithredu penodol gan reoli blaenoriaethau croes yn effeithiol gyda'r adnoddau sydd ar gael  Mynd ati mewn ffordd gynlluniedig a threfnus i gyflawni amcanion, gan bennu amserlenni a chanlyniad clir  Nodi cyfleoedd i leihau costau a sicrhau'r gwerth gorau posibl am arian  Dangos meddwl blaengar, gan ragweld problemau a mynd i'r afael â nhw cyn iddynt godi  Dirprwyo cyfrifoldebau'n briodol a grymuso eraill i wneud penderfyniadau  Monitro cynnydd a dwyn pobl i gyfrif am gyflawniad, gan dynnu sylw at arfer da a mynd i'r afael â thanberfformiad yn effeithiol  **Gwneud Penderfyniadau**  Casglu, dilysu ac asesu gwybodaeth i feithrin dealltwriaeth gywir o sefyllfaoedd  Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau  Adolygu penderfyniadau gan ystyried gwybodaeth newydd ac amgylchiadau newidiol  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd  **Cydweithio ag Eraill**  Meithrin cydberthnasau gwaith effeithiol â phobl drwy gyfathrebu clir a dull cydweithredol o weithio  Bod yn weladwy drwy ryngweithio a siarad â phobl yn rheolaidd  Ymgynghori’n eang a chynnwys pobl yn y broses o wneud penderfyniadau, gan siarad â nhw mewn ffordd y maent yn ei deall ac y gallant ymgysylltu â hi  Trin pobl â pharch ac urddas, ni waeth beth fo'u cefndir na'u hamgylchiadau, gan hyrwyddo cydraddoldeb a dileu gwahaniaethu  Trin pobl fel unigolion, gan ddangos doethineb, empathi a thosturi  Hyrwyddo syniadau yn argyhoeddiadol, gan nodi manteision dull gweithredu penodol a cheisio dod o hyd i atebion sydd o fudd i'r ddwy ochr  Mynegi eich barn eich hun yn gadarnhaol ac yn adeiladol, gan ymrwymo'n llawn i benderfyniadau'r tîm |

Cyfrifoldeb cyffredinol Comisiynydd yr Heddlu a Throseddu yw cynnal gwasanaeth heddlu effeithiol ac effeithlon a chwarae rôl arweiniol yn y gwaith o ostwng troseddu a sicrhau diogelwch cymunedol yn ardal yr heddlu. Mae'n rhaid i bob unigolyn yn swyddfa Comisiynydd yr Heddlu a Throseddu ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid dangos gallu i gyfrannu at amgylchedd gwaith agored a theg lle ni chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau sydd wedi'u marcio isod gan mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
|  | **Rhestr fer** |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb |  |
| Rhinwedd Bersonol – Arwain Newid | ✔ |
| Rhinwedd Bersonol – Arwain Pobl |  |
| Rhinwedd Bersonol – Rheoli Perfformiad | ✔ |
| Rhinwedd Bersonol - Gwneud Penderfyniadau | ✔ |
| Rhinwedd Bersonol – Gweithio gydag Eraill |  |